La potestat de nomenar els alcaldes o alcaldesses pedanis està estipulada com una decisió exclusiva de l'Alcaldia de Canals. Tot i això, el nou govern canalí, mitjançant la Regidoria de Participació, ha decidit impulsar l’elecció veïnal dels alcaldes o alcaldesses pedànies, per tal d’estimular la participació ciutadana i apropar esta figura al veïnat. Esta figura està entesa com un representant de l’alcalde en la pedania, però és la voluntat de l’actual govern de Canals que esta figura vaja més enllà i vetlle per traslladar les problemàtiques concretes de la pedania i fer tot el possible per apropar l’Ajuntament als veïns i veïnes amb l’objectiu de millorar les seues vides, el seu benestar, i la qualitat democràtica a nivell municipal.

Es seguirà el següent procés:

- Com recomanen les associacions juvenils d’àmbit estatal, s'aconsella que la participació en consultes municipals es deu obrir a partir dels 16 anys.

- Podran participar totes aquelles persones que tinguen al seu nom un domicili en les pedanies (i ho demostren amb documentació) o visquen allí de lloguer (contracte lloguer).

- Podran votar tots els familiars directes del propietari/propietaris: pares, parella, fills, filles i néts i nétes.

- Per tal d’evitar votacions duplicades, s’anotarà el número de DNI de cada votant. Esta informació serà utilitzada només amb aquesta finalitat, i serà destruïda inmediatament, al final de la jornada electoral.

- Es podran presentar a alcaldes pedanis totes aquelles persones que demostren que viuen a la pedania. A banda, per a ser candidat s'haurà de tindre 18 anys, perquè el càrrec comporta responsabilitats i no pot recaure en menors d’edat.

- En cas d'una única candidatura no es realitzarà votació. Serà triat/triada directament com a alcalde o alcaldessa pedània.

- Les inscripcions es podran fer tant per instancia, presentant-la a l’ajuntament. Com per correu electronic, a la direcció: hilzonde.badia@canals.es .

- La Regidoria de Participació de l’Ajuntament de Canals facilitarà el dia de la votació el material necessari (urna, paperetes, etc.) i eixe mateix dia a l’hora indicada constituiran la taula.

- La taula de votació estarà formada per President/a que será el regidora/a de govern obert, i per un secretari i un vocal. Aquestos serán voluntaris/es de la pedanía. En cas d’existir varios voluntaris/es es triaran dues persones per sorteig. Sent el/la de menor edat el secretari/a i el de major edat el vocal.

- Al final de la votació i després del recompte es procedirà a nomenar al
candidat guanyador, que serà nomenat alcalde/alcaldessa pedani en quan
siga possible i l'alcalde de Canals ho considere.

**CALENDARI**

ANUNCI
21 octubre

INSCRIPCIONS CANDIDATURES
28 octubre al 8 de novembre

PUBLICACIÓ CANDIDATURES
13 novembre

CAMPANYA
14 al 22 novembre

VOTACIONS
24 novembre: de 09:00-12:00 a Aiacor

24 novembre: de 12:30- 14:00 a la Torre dels Frares

24 novembre: de 16:00- 19:00 a la Torreta.